Βουλή των Αντιπροσώπων (Ιαπωνία)

Η Βουλή των Αντιπροσώπων (Ιαπωνικά: 衆議院, προφέρεται: Σουγκίιν) είναι η κάτω βουλή του διθάλαμου Ιαπωνικού Κοινοβουλίου, του μοναδικού νομοθετικού σώματος της χώρας. Αποτελείται από 465 μέλη που εκλέγονται με δημοκρατικές άμεσες εκλογές για τετραετή θητεία. Ο τρόπος οργάνωσης, οι εξουσίες και αρμοδιότητες της Βουλής ορίστηκαν στο Ιαπωνικό Σύνταγμα του 1947, στα άρθρα από 41 ως 64. Η άνω βουλή του Ιαπωνικού Κοινοβουλίου είναι η Βουλή των Συμβούλων.

 Το Ιαπωνικό Κοινοβούλιο, που ονομάζεται Εθνική Δίαιτα, είναι το ανώτατο όργανο της κρατικής εξουσίας και το μοναδικό νομοθετικό σώμα της χώρας. Είναι διθάλαμο, και αποτελείται από τη Βουλή των Αντιπροσώπων (άνω βουλή) και τη Βουλή των Συμβούλων (κάτω βουλή). Τα μέλη του Κοινοβουλίου, που ονομάζονται βουλευτές, εκλέγονται με δημοκρατικές, άμεσες, εκλογές, για τετραετή θητεία στη Βουλή των Αντιπροσώπων και για εξαετή θητεία στη Βουλή των Συμβούλων. Ένα μέλος της κάτω βουλής δεν μπορεί να είναι ταυτόχρονα και μέλος της άνω βουλής. Από τα μέλη της Βουλής των Αντιπροσώπων εκλέγεται ένας Πρόεδρος, ο Ομιλητής, ο οποίος προεδρεύει στις συνεδριάσεις, εποπτεύει ώστε να τηρούνται οι εσωτερικοί κανονισμοί και επιβάλλει ποινές σε απείθαρχα μέλη. Οι συνεδριάσεις της Βουλής διεξάγονται δημόσια και είναι ανοιχτές στο κοινό. Τα πρακτικά των συνεδριάσεων δημοσιεύονται και διατίθενται στο κοινό. Τα μέλη της Βουλής, ωστόσο, διατηρούν το δικαίωμα να συνεδριάσουν μυστικά, εφόσον το αποφασίσει η πλειοψηφία, και να μην δημοσιεύσουν τα πρακτικά που θεωρούνται ως απόρρητα. Ένα νομοσχέδιο που υποβάλλεται στη Βουλή των Αντιπροσώπων εξετάζεται από τα μέλη της και μπορεί να εγκριθεί ή να απορριφθεί. Για να τεθεί σε ισχύ ο νόμος πρέπει να υπογραφεί από τον Πρωθυπουργό. Για να εγκριθεί ο κρατικός προϋπολογισμός πρέπει να περάσει από τη Βουλή των Αντιπροσώπων. Η Βουλή των Αντιπροσώπων αποφασίζει για τις κρατικές συνθήκες και συμφωνίες, και μπορεί να τις επικυρώσει ή να τις καταργήσει. Οι βουλευτές δικαιούνται ασυλία Οι βουλευτές μπορούν να υποβάλλουν ερωτήσεις σε μέλη της Κυβέρνησης. Από τη στιγμή που θα διαλυθεί η Βουλή των Αντιπροσώπων, οι εκλογές για την ανάδειξη νέων μελών πρέπει να γίνουν εντός διαστήματος 40 ημερών. Η Βουλή των Αντιπροσώπων έχει 17 μόνιμες επιτροπές: Υπουργικού Συμβουλίου: 40 μέλη Εσωτερικών υποθέσεων και Επικοινωνιών: 40 μέλη Δικαστικών Υποθέσεων: 35 μέλη Εξωτερικών Υποθέσεων: 30 μέλη Οικονομικών Ζητημάτων: 40 μέλη Εκπαίδευσης, Πολιτισμού, Αθλητισμού, Επιστήμης και Τεχνολογίας: 40 μέλη Υγείας, Εργασίας και Πρόνοιας: 45 μέλη Γεωργίας, Δασοκομίας και Αλιείας: 40 μέλη Οικονομίας, Εμπορίου και Βιομηχανίας: 40 μέλη Γης, Υποδομών, Μεταφορών και Τουρισμού: 45 μέλη Περιβάλλοντος: 30 μέλη Ασφαλείας: 30 μέλη Βασικής Εθνικής Πολιτικής: 30 μέλη Προϋπολογισμού: 50 μέλη Ακροάσεων και Εποπτείας της Διοίκησης: 40 μέλη Τάξης και Διοίκησης: 25 μέλη Πειθαρχίας: 20 μέληΕπίσης, υπάρχουν ειδικές επιτροπές που σχηματίζονται όταν κρίνεται απαραίτητο, των οποίων ο αριθμός των μελών, οι εξουσίες και οι αρμοδιότητες ορίζονται με νόμο. Τα 465 μέλη της Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία. Το εκλογικό σύστημα είναι μικτό: τα 289 μέλη εκλέγονται με πλειοψηφικό σύστημα από μονοεδρικές εκλογικές περιφέρειες. Ο υποψήφιος που θα πλειοψηφήσει πρέπει να έχει συγκεντρώσει τουλάχιστον το ένα έκτο των ψήφων για να πάρει την έδρα. τα 176 μέλη εκλέγονται με αναλογική εκπροσώπηση από 11 πολυεδρικές περιφέρειες, που έχουν από 6 ως 28 έδρες έκαστη. Η κατανομή των εδρών γίνεται με μέθοδο Ντ'Οντ.Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι Ιάπωνες πολίτες ηλικίας άνω των 18 ετών, εκτός αν έχουν αποστερηθεί το δικαίωμα με δικαστική απόφαση.